कोरोना अपडेट: देश में 24 घंटों में 1,270 नए मामले, 31 मरीज़ों की मौत
दिल्ली: स्वास्थ्य मंत्रालय द्वारा आज सोमवार, 28 मार्च को जारी आंकड़ों के अनुसार देश में 24 घंटों में कोरोना के 1,270 नए मामले सामने आए हैं। इसके अलावा कोरोना से बीते दिन 31 मरीज़ों की मौत हो गई हैं। इनमें से 25 मरीज़ों की मौत केरल में हुई, एक-एक मरीज़ की मौत महाराष्ट्र, दिल्ली, कर्नाटक, हरियाणा, हिमाचल प्रदेश और सिक्किम में हुई है। हालांकि इसी बीच देश भर में कोरोना से पीड़ित 1,567 मरीज़ों को ठीक किया गया है। और एक्टिव मामलों में 328 मामले कम हुए हैं।
देश में कोरोना संक्रमण के मामलों की संख्या बढ़कर 4 करोड़ 30 लाख 20 हज़ार 723 हो गयी है। जिनमें से अब तक 5 लाख 21 हज़ार 35 लोगों की मौत हो चुकी है। वहीं देश में कोरोना से पीड़ित 98.75 फ़ीसदी यानी 4 करोड़ 24 लाख 83 हज़ार 829 मरीज़ों को ठीक किया जा चुका है। और एक्टिव मामलों की संख्या घटकर 0.04 फ़ीसदी यानी 15 हज़ार 859 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 83 करोड़ 26 लाख 35 हज़ार 673 डोज दी जा चुकी हैं। जिनमें से 4 लाख 20 हज़ार 842 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 78 करोड़ 73 लाख 55 हज़ार 354 सैंपलों की जांच की जा चुकी है। जिनमें से 4 लाख 32 हज़ार 389 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 1,270 नए मामले दर्ज किए गए हैं। जिनमें केरल से 400 मामले, महाराष्ट्र से 140 मामले, उत्तर प्रदेश से 80 मामले, दिल्ली से 71 मामले, कर्नाटक और पश्चिम बंगाल से 64-64 मामले, मिज़ोरम से 63 मामले, ओडिशा और राजस्थान से 48-48 मामले, मध्य प्रदेश से 47 मामले, हरियाणा से 42 मामले, तेलंगाना से 41 मामले, तमिलनाडु से 34 मामले, पंजाब से 29 मामले, आंध्र प्रदेश से 27 मामले और छत्तीसगढ़ से 20 मामले सामने आए हैं।
साथ ही, उत्तराखंड से 15 मामले, गुजरात से 9 मामले, जम्मू कश्मीर से 6 मामले, हिमाचल प्रदेश से 5 मामले, झारखण्ड, बिहार और मणिपुर से 3-3 मामले, गोवा और चंडीगढ़ से 2-2 मामले और एक-एक मामला असम, सिक्किम, त्रिपुरा और मेघालय से सामने आया है। बीते दिन गोवा, पुडुचेरी, अरुणाचल प्रदेश, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva